**Aprobat prin Ordinul**

**Ministrului muncii,**

**protecţiei sociale şi familiei**

**nr. 22 din 3 martie 2014**

**CLASIFICATORUL OCUPAȚIILOR**

**din REPUBLICA MOLDOVA**

1. OBIECT ŞI DOMENIU DE
2. APLICARE

Prezentul clasificator stabileşte denumirile ocupaţiilor (profesiilor şi funcţiilor) practicate de populaţia activă a Republicii Moldova şi clasificarea lor pe grupe în funcţie de nivelul de omogenitate al activităţii desfăşurate.

Clasificatorul este destinat pentru soluţionarea unui cerc larg de probleme ce fac obiectul reglementării relaţiilor sociale şi de muncă, precum şi a celor ce ţin de aprecierea stării şi dinamicii schimbărilor în structura forţei de muncă, analiza şi prognoza indicatorilor în domeniul utilizării forţei de muncă şi instruirii profesionale.

2. REFERINŢE

În prezentul clasificator se fac referiri la următoarele documente normative:

ISCO-08 - Clasificarea Internaţională Standard a Ocupaţiilor.

ISCED-2011 - Clasificarea internațională standard a educației.

COR - Clasificarea ocupaţiilor din România, Bucureşti, 2011.

ОК 010-93 - Общероссийский классификатор занятий, Москва, 1995.

ОКПД - Общегосударственный классификатор Республики Беларусь, Минск, 2002г.

3. TERMINOLOGIE, SIMBOLURI

ŞI PRESCURTĂRI

În prezentul clasificator se aplică următorii termeni:

OCUPAŢIA este activitatea utilă, aducătoare de venit (în bani sau natură), pe care o desfăşoară o persoană în mod obişnuit, într-o unitate economico-socială sau în gospodăria proprie şi care constituie, pentru aceasta, sursa principală de existenţă. OCUPAŢIA este proprie persoanei active, care practică o activitate recunoscută de societate ca utilă pentru sine și semenii săi.

OCUPAŢIA unei persoane poate fi exprimată prin FUNCŢIA sau PROFESIA exercitată de aceasta la locul de muncă.

FUNCŢIA – reprezintă activitatea desfăşurată de o persoană într-o ierarhie funcţională de conducere sau execuţie. În clasificarea de faţă funcţiile sînt cuprinse în grupele majore de la 1 la 4 şi parţial în grupa majoră 5.

PROFESIA - reprezintă complexul de cunoştinţe obţinute prin studii şi/sau prin practică, necesare pentru executarea anumitor operaţii de transformare şi prelucrare a obiectelor muncii, sau pentru prestarea anumitor servicii. Profesiile sînt clasificate în grupele majore de la 5 la 8.

CORM - Clasificatorul ocupaţiilor din Republica Moldova

COR - Clasificarea ocupaţiilor din România

ISCO-08 - Clasificarea Internaţională Standard a Ocupaţiilor

ISCED-2011- Clasificarea internațională standard a educației.

ÎUTC - Îndrumar unic tarifar de calificare

SO - Standard Ocupațional

TIC - Tehnologia informației și comunicațiilor

etc. - etcetera

ş.a. - şi altele

4. CONŢINUT-CADRU

Clasificatorul ocupaţiilor din Republica Moldova (CORM) este armonizat cu Clasificarea Internațională Standard a Ocupațiilor ISCO-08 și este compatibil cu Clasificarea ocupațiilor din România și din unele țări ale Comunităţii Statelor Independente (Rusia, Belarusi), asigurîndu-se transparenţa informaţiei economico-sociale în domeniul resurselor şi utilizării forţei de muncă.

CORM este destinat pentru:

1. formarea bazei iniţiale pentru planificarea şi perfecţionarea modului de înregistrare a informaţiei în documentele administrative cu privire la ocupaţiile profesionale, recensămînt şi cercetări statistice, precum şi la prelucrarea acestei informaţii;
2. asigurarea selectării datelor naţionale în domeniul ocupaţiei populaţiei în modul în care ar permite utilzarea datelor internaţionale privind migraţiunea şi crearea locurilor de muncă.

CORM serveşte pentru soluţionarea următoarelor probleme:

1. compararea repartizării ocupaţiilor sau a altor indicatori variabili (salariul, consumul, nivelul de cunoştinţe etc.);
2. compararea datelor pe anumite grupe de ocupaţii;
3. conexarea datelor comparabile pentru analiza elementelor de organizare a muncii;
4. contribuirea la schimbul şi comparabilitatea informaţiei (statistice) între ţări;
5. dezvăluirea deosebirilor naţionale în tălmăcirea criteriilor de clasificare a ocupaţiilor;
6. crearea bazei pentru clasificare şi selectarea informaţiei în domeniul ocupaţiilor;
7. efectuarea recensămîntului global al populaţiei;
8. elaborarea nomenclatorului specialităţilor privind pregătirea cadrelor în instituţiile de învăţămînt superior şi a Nomenclatorului meseriilor privind pregătirea cadrelor în instituţiile de învăţămînt secundar profesional;
9. primirea datelor pentru cercetarea gospodăriilor casnice;
10. selectarea datelor pentru organizaţiile care angajează forţa de muncă;
11. contribuirea la comunicaţia internaţională în domeniul ocupaţiilor, dotarea statisticienilor cu un „instrument” pentru folosirea datelor naţionale în domeniul ocupaţiilor la nivel interstatal;
12. asigurarea selectării datelor naţionale în domeniul ocupaţiilor în forma, în care ar putea fi utilizată atît în domeniul cercetărilor, cît şi în activitatea persoanelor şi organizaţiilor, care iau decizii şi elaborează strategia cu privire la migraţiunea internaţională şi amplasarea forţei de muncă.

Obiecte ale clasificării sînt ocupaţiile (profesiile muncitorilor şi funcţiile slujbaşilor).

Clasificarea ocupaţiilor – este cadrul unitar de grupare a ocupațiilor conform unor principii și criterii stabilite.

Principiile de clasificare:

* principiul grupării ocupațiilor după criterii economice și sociale obiective – constituirea grupelor s-a făcut în concordanță cu diviziunea socială a muncii și importanţa ocupațiilor în activitatea practică;
* principiul omogenității – structurarea ocupațiilor pe nivele de clasificare prin creșterea gradului de omogenitate spre grupele de bază (inferioare);
* principiul unicității - identificarea unei ocupații într-o singură grupă și o singură dată.

Criterii de clasificare:

* gradul de instruire (nivelul instituției de învățămînt absolvite);
* nivelul competențelor determinat de amploarea și complexitatea activităților care definesc ocupațiile;
* gradul de specializare în cadrul aceleași activități.

Potrivit principiilor și clasificării menționate mai sus, ocupațiile au fost grupate pe patru niveluri:

- nivelul I - Grupe majore

- nivelul II - Subgrupe majore

- nivelul III - Grupe minore

- nivelul IV - Grupe de bază

Conform principiilor și criteriilor de clasificare, fiecare grupă majoră se dezagregă în subgrupe majore, fiecare subgrupă majoră se dezagregă în grupe minore, fiecare grupă minoră se dezagregă în grupe de bază.

Grupa de bază,fiind ultimul nivel de clasificare, include ocupaţia sau grupul de ocupaţii cu cel mai detaliat nivel de omogenitate din punct de vedere al activităţii desfăşurate de persoanele cu astfel de ocupaţii.

Pentru codificare s-a adoptat sistemul zecimal de clasificare, potrivit căruia cele 10 grupe majore sunt codificate cu cifre de la 1 – 9, iar grupa a 10 este grupa majoră 0, astfel:

1 Legislatori, membri ai executivului, alţi înalţi demnitari şi conducători ai administraţiei

publice, conducători şi funcţionari superiori din unităţi.

2 Specialişti în diverse domenii de activitate.

3 Tehnicieni şi alţi specialişti cu nivel mediu de calificare.

4 Funcţionari administrativi.

5 Lucrători în domeniul serviciilor și comerț.

6 Lucrători calificaţi în agricultură, silvicultură, acvacultură, piscicultură şi pescuit.

7 Muncitori calificaţi şi asimilaţi.

8 Operatori la maşini şi instalaţii; asamblori de maşini şi echipamente.

9 Muncitori necalificaţi.

0 Forţele armate.

Codul unei ocupaţii este format din 4 cifre:

– prima cifră va reprezenta grupa majoră;

– a doua cifră va reprezenta subgrupa majoră;

– a treia cifră va reprezenta grupa minoră;

– a patra cifră va reprezenta grupa de bază.

Spre exemplu:

|  |  |  |  |  |  |  |
| --- | --- | --- | --- | --- | --- | --- |
| Cod | 2 | Grupa majoră - specialişti în diverse domenii de activitate | | | | |
| Cod | 2 | 1 | Subgrupa majoră - specialişti în domeniul ştiinţei şi ingineriei | | | |
| Cod | 2 | 1 | 3 | Grupa minoră – specialiști în științele vieții | | |
| Cod | 2 | 1 | 3 | 1 | Grupa de bază – biologi, botaniști și asimilați | |
| Cod | 2 | 1 | 3 | 1 | 04 | Biotehnolog |

Deci, unei grupe de bază îi va corespunde un singur cod, format din patru cifre, în care se cuprind toate ocupaţiile corespunzătoare numai acesteia.

Fiecare ocupaţie este codificată cu codul grupei din care face parte, plus încă 2 caractere (01-99). Pentru necesităţi de cercetare mai analitică ocupaţiile se codifică conform codurilor faţetelor incluse în blocul informaţional indicat în partea a treia a Clasificatorului.

În ansamblu Clasificatorul se constituie din 10 grupe majore, 40 subgrupe majore, 127 grupe minore și 433 grupe de bază.

Încadrarea ocupaţiilor pe cele 4 niveluri ierarhice s-a făcut în funcţie de criteriile de clasificare și în special după nivelul de calificare.

1. **Nivelul de calificare.**

Noțiunea **nivel de calificare** se determină ca indice de complexitate și amploarea sarcinilor și atribuțiilor exercitate în limitele ocupației. Nivelul de calificare se determină ținînd cont de unu sau cîțiva din factorii următori:

caracterul muncii îndeplinite în cadrul unei ocupații conform sarcinilor și atribuțiilor tipice stabilite pentru fiecare nivel de calificare în ISCO-08;

nivelul instruirii formale în conformitate cu definițiile Clasificării internaționale standard a educației (ISCED), necesar pentru îndeplinirea calificată a sarcinilor și atribuțiilor;

volumul instruirii neformale și/sau a experienței anterioare de muncă pentru o ocupație similară, necesar pentru îndeplinirea calificată a sarcinilor și atribuțiilor.

În CORM se evidenţiază 4 niveluri de calificare.

**Nivelul 1 de calificare.** Cuprinde ocupațiile legate de îndeplinirea unor sarcini simple și de rutină sau sarcini executate manual. Pentru mai multe ocupații de nivelul 1 de calificare poate fi necesară forța și/sau rezistența fizică.

Pentru îndeplinirea calificată a muncii în cadrul unor ocupații raportate la nivelul 1 de calificare sunt necesare studii la nivel de școală primară sau studii gimnaziale (nivelul I sau II al ISCED). Pentru unele lucrări poate fi necesară instruirea pe termen scurt la locul de muncă.

Ocupațiile raportate la nivelul 1 de calificare includ: hamalii, muncitorii necalificați în agricultură, muncitorii necalificați în lucrări publice, ajutorii de bucătari, vînzătorii ambulanți, personalul casnic pentru curățenie, măturătorii, etc.

**Nivelul 2 de calificare.** Ocupațiile de acest nivel de calificare, de regulă, sînt legate de executarea unor astfel de sarcini, precum dirijarea mecanismelor și echipamentelor electronice; conducerea mijloacelor de transport; mentenanța și repararea utilajului electric și mecanic, etc.

Majoritatea ocupațiilor raportate la acest nivel de calificare necesită un nivel relativ înalt de cunoștințe și abilități în efectuarea calculelor, precum și deprinderi bune de comunicare interpersonală.

Cunoștințele și abilitățile necesare pentru executarea calificată a lucrărilor în cadrul ocupațiilor raportate la nivelul 2 de calificare, de regulă, se capătă în urma finalizării studiilor liceale sau vocaționale (nivelul III ISCED). Pentru unele ocupații sînt necesare studii tehnice postsecundare (nivelul IV ISCED) și instruire la locul de muncă. În unele cazuri căpătarea experienței și instruirea la locul de muncă pot înlocui studiile formale.

Ocupațiile raportate la nivelul 2 de calificare cuprind: sudorii, constructorii și montatorii de construcții metalice, lăcătușii și reglorii, electricienii și electroniștii, blănarii și tapițerii, cusătorii și vinificatorii, mecanicii de locomotivă și șoferii de autobuse, secretarele și casierii, arhivarii și cartatorii poștali, polițiștii și agenții de turism, etc.

**Nivelul 3 de calificare.** Ocupațiile de nivelul 3 de calificare, de regulă, sînt legate de executarea unor sarcini tehnice sau practice complexe care necesităun spectru vast de cunoștințefactologice, tehnice și procedurale în domenii speciale.

Aceste sarcini speciale cuprind: asigurarea corespunderii normelor de protecție a muncii; elaborarea unor devize detaliate privind cantitatea și costul materialelor și forței de muncă necesare pentru anumite proiecte; coordonarea, supravegherea, controlul și întocmirea graficelor de lucru pentru alți lucrători; exercitarea unor funcții tehnice de asistență pentru profesioniști.

Cunoștințele și abilitățile necesare pentru executarea calificată a lucrărilor în cadrul ocupațiilor raportate la nivelul 3 de calificare, de regulă, se obțin prin absolvirea unei instituții de învățămînt vocațional/tehnic postsecundar nonterțiar (nivelul V ISCED) sau a unei instituții de învățămînt superior de licență (ciclul I). În unele cazuri experiența mare de lucru și instruirea de lungă durată la locul de muncă pot înlocui studiile formale.

Ocupațiile raportate la nivelul 3 de calificare includ: șef de magazine, maiștri, tehnicieni, personal juridic mediu, specialiști-tehnicieni suport calculatoare, asistenți medicali, asistenți sociali, agenți de vînzări, etc.

**Nivelul 4 de calificare.**  Ocupațiile de nivelul 4 de calificare sunt legate de executarea sarcinilor care necesită rezolvarea unor probleme complexe, adoptarea deciziilor și abordarea creativă unui spectru vast de cunoștințe teoretice și practice în domenii speciale de activitate. La sarcinile tipice exercitate se atribuie analiza și cercetarea în scopul extinderii cunoștințelor umane într-un anumit domeniu, deagnosticarea și tratarea bolilor, transmiterea cunoștințelor altor oameni, proiectarea instalațiilor și utilajelor, precum și planificarea proceselor de construcție sau producere, conducerea întreprinderilor, organizațiilor, instituțiilor și autorităților publice.

Ocupațiile raportate la acest nivel de calificare necesită un nivel înalt de știință de carte și aptitudini de gîndire matematică, uneori la un nivel foarte înalt, precum și abilități excelente de comunicare interpersonală. La astfel de abilități pot fi atribuite capacitatea de a înțelege un material

complex scris, capacitatea de a transmite idei complicate prin așa suporți cum sunt cărțile, imaginile, spectacolele, rapoartele și prezentările verbale.

Cunoștințele și abilitățile necesare pentru executarea calificată a lucrărilor în cadrul ocupațiilor raportate la nivelul 4 de calificare, de regulă, se obțin în rezultatul instruirii în instituțiile de învățămînt superior de licență (ciclul I) și de master (ciclul II) sau prin studii postuniversitare de doctorat (ciclul III) (nivelurile VI, VII și VIII ISCED). În multe cazuri susținerea unor teste oficiale de calificare este o cerință esențială la angajare (angajare prin concurs).

Ocupațiile raportate la nivelul 4 de calificare includ: conducători de autorități prublice, unități economice și asociații obștești, cercetători științifici și ingineri de cercetare, ingineri și tehnologi în diferite domenii, profesori, medici, analiști de sistem și programatori, judecători și procurori, muzicieni, specialiști în administrația publică, etc.

Legătura dintre cele 10 grupe majore cu cele 4 niveluri de calificare este descrisă în tabelul 1 ce urmează:

Tabelul 1

|  |  |
| --- | --- |
| GRUPA MAJORĂ | Nivelul de calificare |
| 1. 1. Legislatori, membri ai executivului, alţi înalţi demnitari şi conducători ai administraţiei publice, conducători şi funcţionari superiori din unităţi | 3 + 4 |
| 2. Specialişti în diverse domenii de activitate | 4 |
| 3. Tehnicieni şi alţi specialişti cu nivel mediu de calificare | 3 |
| 4. Funcţionari administrativi | 2 |
| 5. Lucrători în domeniul serviciilor și comerț | 2 |
| 6. Lucrători calificaţi în agricultură, silvicultură, acvacultură,  piscicultură şi pescuit | 2 |
| 7. Muncitori calificaţi şi asimilaţi. | 2 |
| 8. Operatori la maşini şi instalaţii; asamblori de maşini şi echipamente | 2 |
| 9. Muncitori necalificaţi | 1 |
| 10. Forţele armate | 1 + 2 + 4 |

Astfel, opt din cele 10 grupe majore au doar cîte un singur nivel de calificare. În grupa majoră 1 ocupațiile din subgrupa 14 „Conducători de unităţi din industria hotelieră, comerţ şi alte servicii” se raportează la nivelul 3 de calificare. Toate celelalte ocupații din grupa majoră 1 se raportează la nivelul 4 de calificare.

În cadrul grupei majore 0 „Forţele armate” la nivelul 1 de calificare se raportează efectivul de trupă, la nivelul 2 de calificare – efectivul de subofițeri și la nivelul 4 de calificare – corpul de ofițeri.

Corespunderea dintre cele 4 nivele de calificare conform ISCO-08 și nivelurile de instruire conform ISCED-2011este reflerctată în tabelul 2.

Tabelul 2

|  |  |
| --- | --- |
| Nivelul de calificare conform ISCO-08 | Nivelul de instruire conform ISCED |
| 4 | VIII. Învățămînt superior de doctorat  VII. Învățămînt superior, ciclul II: învățămînt superior de master  VI. Învățămînt superior, ciclul I: învățămînt superior de licență |
| 3 | VI. Învățămînt superior, ciclul I: învățămînt superior de licență  V. Învățămînt vocațional/tehnic postsecundar nonterțiar |
| 2 | IV. Învățămînt vocațional/tehnic postsecundar  III. Învăță mînt liceal sau vocațional/tehnic secundar  II. Învățămînt gimnazial |
| 1 | I. Învățămînt primar |

**2. Nivelul de competenţă şi complexitatea sarcinilor de îndeplinit** acţionează la formarea subgrupelor majore, grupelor minore şi grupelor de bază din cadrul grupei majore 1.

**3. Gradul de specializare** se manifestă în constituirea subgrupelor majore, grupelor minore şi grupelor de bază ce compun grupele majore 2 şi 8.

**4. Procesele tehnologice, materiile prime utilizate sau maşinile şi instalaţiile cu care se lucrează** sînt criterii de alcătuire a subgrupelor majore, grupelor minore şi grupelor de bază ce compun grupele majore 3, 7 şi 8.

Atît clasificarea în ansamblu, cît şi sistemul de codificare “deschis”, precum şi elaborarea CORM în variantă bilingvă, permit cu uşurinţă conversiunea datelor despre ocupaţii în sistemul de clasificare ISCO-08, precum şi cu clasificările unor țări ale Comunităţii Statelor Independente (Rusia, Belarusi), şi agregarea pe 4 niveluri a datelor, completarea şi întreţinerea „la zi” a ediţiei actuale, pe măsura apariţiei (dispariţiei) unor ocupaţii.

Gestiunea Clasificatorului ocupaţiilor în Republica Moldova (CORM) se efectuează de către Ministerul Muncii, Protecţiei Sociale şi Familiei.

5. MODUL DE UTILIZARE A CLASIFICATORULUI

OCUPAŢIILOR DIN REPUBLICA MOLDOVA

CORM este conceput ca un instrument absolut necesar pentru utilizatori, adresîndu-se tuturor celor care gestionează şi prelucrează informaţii statistice referitoare la ocupaţii, la nivel macro- sau microeconomic, şi este destinat, în principal, clasificării şi codificării corecte a ocupaţiilor înregistrate cu privire la populaţia ocupată, şomeri, locuri vacante etc.

Totodată, denumirile ocupaţiilor (funcţiilor sau profesiilor) indicate în prezentul clasificator se vor aplica în mod obligatoriu de către toţi agenţii economici, indiferent de tipul de proprietate şi forma de organizare juridică, la perfectarea documentelor privind angajarea, promovarea şi transferarea salariaţilor, completarea carnetelor de muncă, prezentarea documentelor ce ţin de calculul pensiei etc.

Modul în care este conceput şi sistematizat clasificatorul facilitează identificarea locului şi codului fiecărei ocupaţii în cadrul clasificării.

Prima parte a lucrării explică natura clasificării ocupaţiilor din Republica Moldova, fundamentează conceptele de bază utilizate în realizarea ei, prezintă avantajele utilizării standardelor internaţionale pentru asemenea clasificări.

Partea a doua, care este principala parte a acestei lucrări, conţine Structura Clasificatorului ocupaţiilor din Republica Moldova, aprobată prin Hotîrîrea Guvernului nr. 461 din 2 iulie 2013, precum şi descrierea grupelor pe cele patru niveluri de clasificare cu enumerarea în ordine alfabetică a ocupațiilor în fiecare grupă de bază.

Partea a treia o constituie indexul alfabetic al ocupațiilor cu prezentarea locului acestora în cadrul clasificării şi a codului corespunzător.

Indexul alfabetic cuprinde 5848 de ocupații.

Fiecare poziţie a indexului alfabetic este compusă din trei blocuri:

1. blocul de identificare;
2. blocul denumirii obiectului clasificării;
3. blocul informaţional.

Blocul de identificare a obiectelor de clasificare include șase caractere numerice zecimale.

Structura identificării codificate a ocupației este următoarea:

XXXX XX

numărul de ordine a obiectului clasificării în grupa de bază

Codul grupei de bază

Blocul denumirii obiectului clasificării reprezintă o înscriere unificată a denumirii concrete a profesiei muncitorului sau funcţiei funcţionarului.

În fiecare compartiment denumirile obiectelor clasificării sînt aranjate în ordine alfabetică.

Blocul informaţional pe profesiile muncitorilor include codurile faţetelor, care caracterizează corespunderea profesiei muncitorului numărului ediţiei ÎUTC (două semne) și categoriile tarifare (un semn).

În afară de aceasta, în blocul informaţional intră şase faţete, care caracterizează profesiile muncitorilor conform următoarelor criterii:

1. tipurile de producție şi lucrări conform ediţiilor ÎUTC - două semne, faţeta 01;
2. categoriile tarifare - un semn, faţeta 02;
3. clasele (categoriile) de calificare - un semn, faţeta 03;
4. condiţiile de muncă – un semn, faţeta 04;
5. nivelul de mecanizare a muncii - un semn, faţeta 05;
6. profesii derivate - un semn, faţeta 06.

Exemplu de codificare conform Clasificatorului ocupaţiilor din Republica Moldova (CORM) a profesiei țesător:

8152 20 47 5 1 2,

unde:

8152 - grupa de bază conform clasificației (operatori la mașini de țesut și tricotat);

20 - țesător

47 - numărul ediţiei ÎUTC;

5 - categoria tarifară de calificare 5;

1 - condiţii normale de muncă;

2 - muncitor, care îndeplineşte lucrări cu ajutorul maşinilor şi mecanismelor.

Faţeta 6, care caracterizează nivelul calificării muncitorilor (superior, ajutor) se aplică pentru diferite profesii în conformitate cu actele normative în vigoare.

Blocul informaţional pe funcţiile slujbașilor include codurile faţetelor, care caracterizează corespunderea categoriei funcţiei (un semn), precum şi grupei de bazăa CORM (patru semne). Trei faţete caracterizează funcţiile pe următoarele criterii:

1. categoriile funcţiilor - un semn, faţeta 10;
2. funcţii derivate - două semne, faţeta 11;
3. categorii (clase) de calificare - un semn, faţeta 12.

Particularităţile faţetelor 11 şi 12 constau în aplicarea lor alternativă pentru diferite funcţii, fiindcă pentru funcţiile derivate nu sînt prevăzute categorii de calificare. Aşadar, în dependenţă de funcţie se alege faţeta 11 sau 12.

Exemplu de codificare conform CORM a funcţiei director-adjunct asociației de producție:

1120 10 03 1,

unde:

1120 - grupa de bază conform clasificației (directori generali, directori executivi și

asimilați);

10 - director asociație de producție;

03 - funcţie derivată – adjunct;

1 - categoria conducători.

Structura şi consecutivitatea aranjării faţetelor blocului informaţional se determină de specificul sarcinilor concrete care se soluţionează cu ajutorul clasificatorului CORM.

În cazurile cînd ocupaţia nu se găseşte în indexul alfabetic, sînt necesare următoarele informaţii corelate între ele:

– nivelul studiilor;

– activitatea principală a persoanei ocupate.

Cu ajutorul celor două informaţii (criterii de clasificare) se stabileşte grupa majoră în care se încadrează. Apoi se apelează la clasificarea sistematică şi pe baza elementelor de descriere a celei mai apropiate de ocupaţia în cauză, se stabileşte grupa de bază şi codul acesteia.

În blocul informaţional, în calitate de criterii suplimentare pot fi utilizate codurile şi denumirile altor clasificatoare de informaţie tehnico-economică.

La elaborarea formelor de documente unificate în care se utilizează codurile clasificatorului, este necesar să fie prevăzută trimiterea la CORM.

**6. MODUL DE REVIZUIRE A**

**CLASIFICATORULUI**

Revizuirea Clasificatorului ocupațiilor din Republica Moldova se realizează la solicitarea utilizatorilor de către Ministerul Muncii, Protecţiei Sociale şi Familiei.

Pentru actualizare utilizatorii vor depune la Ministerul Muncii, Protecţiei Sociale şi Familiei o cerere însoţită de următoarea informaţie:

1) memoriu justificativ din care să reiasă:

a) denumirea ocupaţiei, în limbile română şi rusă, pentru care se face cererea de introducere în CORM;

b) codul CORM pentru grupa de bază în care se propune să fie introdusă noua ocupație;

c) codul activităţii economice din Clasificatorul activităţilor din economia Moldovei (CAEM), care presupune introducerea ocupaţiei propuse, pentru realizarea concordanţei dintre activitate şi ocupaţie;

d) studiile şi analizele făcute de agenţii economici interesaţi pe piaţa forţei de muncă, din care să rezulte necesitatea actualizării, anexate memoriului justificativ;

2) descrierea ocupaţiei din care să rezulte următoarele elemente: atribuţiile şi responsabilităţile; uneltele şi instrumentele de lucru utilizate; programul de lucru; mediul de activitate; situaţiile de risc; cerinţele pentru exercitarea ocupaţiei; cerinţele referitoare la formarea profesională; nivelul de instruire solicitat pentru practicarea ocupaţiei; tipul actului de calificare solicitat pentru practicarea ocupaţiei; specializarea obţinută prin actul de calificare, conform legislaţiei în vigoare; salarizarea; dinamica ocupației pe piaţa muncii; ocupații înrudite din CORM;

3) adresa din partea ministerului de resort care reglementează activitatea în domeniu sau, după caz, a asociaţiilor patronale, din care să rezulte acordul acestora pentru actualizarea CORM și avizul Comitetului sectorial în formarea profesională din ramură;

4) precizarea bazei legale prin care s-a aprobat practicarea ocupaţiilor respective;

5) anexa nr.1 “Lista cuprinzînd ocupaţiile propuse a fi introduse în CОRM”, completată;

6) după caz, anexa nr.2 “Lista cuprinzînd ocupaţiile propuse a fi radiate din CОRM”, completată.

Informaţia va fi prezentată şi în format electronic.

Cererile pentru actualizarea Clasificatorului ocupațiilor din Republica Moldova se examinează în termen de 3 luni de la data înregistrării de către Ministerul Muncii, Protecţiei Sociale şi Familiei, care emite ordinul de completare a Clasificatorului respectiv cu publicarea în Monitorul Oficial al Republicii Moldova sau emite în adresa solicitantului un aviz argumentat privind respingerea propunerii.